CELEX: 31976L0628
Language: el
Date: 1976-07-20 00:00:00
Title: Οδηγία 76/628/ΕΟΚ του Συμβουλίου της 20ής Ιουλίου 1976 περί τετάρτης τροποποιήσεως της οδηγίας 73/241/ΕΟΚ «περί προσεγγίσεως των νομοθεσιών των κρατών μελών σχετικά με τα προϊόντα του κακάο και της σοκολάτας»

Avis juridique important

|

31976L0628

Οδηγία 76/628/ΕΟΚ του Συμβουλίου της 20ής Ιουλίου 1976 περί τετάρτης τροποποιήσεως της οδηγίας 73/241/ΕΟΚ «περί προσεγγίσεως των νομοθεσιών των κρατών μελών σχετικά με τα προϊόντα του κακάο και της σοκολάτας»  

Επίσημη Εφημερίδα αριθ. L 223 της 16/08/1976 σ. 0001 - 0002 Φινλανδική ειδική έκδοση: Κεφάλαιο 13 τόμος 5 σ. 0028  Ελληνική ειδική έκδοση: Κεφάλαιο 03 τόμος 16 σ. 0086  Σουηδική ειδική έκδοση: Κεφάλαιο 13 τόμος 5 σ. 0028  Ισπανική ειδική έκδοση: Κεφάλαιο 13 τόμος 5 σ. 0032  Πορτογαλική ειδική έκδοση : Κεφάλαιο 13 τόμος 5 σ. 0032 

 ΟΔΗΓΙΑ ΤΟΥ ΣΥΜΒΟΥΛΙΟΥ   της 20ης Ιουλίου 1976   περί τετάρτης τροποποιήσεως της οδηγίας  73/241/ΕΟΚ « περί προσεγγίσεως των νομοθεσιών  των Κρατών Μελών σχετικά με τα προϊόντα  του κακάο και της σοκολάτας »    ( 76/628/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της  Ευρωπαϊκής Οικονομικής Κοινότητος , και  ιδίως το άρθρο 100 ,   την πρόταση της Επιτροπής ,   τη γνώμη της Συνελεύσεως (1) ,   τη γνώμη της Οικονομικής και Κοινωνικής  Επιτροπής (2) ,   Εκτιμώντας :   ότι το άρθρο 6 παράγραφος 2 της οδηγίας  73/241/ΕΟΚ του Συμβουλίου της 24ης Ιουλίου  1973 περί προσεγγίσεως των νομοθεσιών των  Κρατών Μελών σχετικά με τα προϊόντα του  κακάο και της σοκολάτας (3) , όπως τροποποιήθηκε  για τελευταία φορά από την οδηγία  75/155/ΕΟΚ (4) , προέβλεψε για μεταγενέστερη  ημερομηνία τον καθορισμό ζτομικών  βαρών για τα προϊόντα του κακάο σε σκόνη .   ότι αρμόζει να προσδιορισθεί η κλίμακα των  βαρών προκειμένου να εξασφαλιστεί η  διαφάνεια της αγοράς και να περιορισθούν  όσο το δυνατό οι πολύ παραπλήσιες βαθμίδες  βαρών που κινδυνεύουν να παραπλανήσουν  τον καταναλωτή ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Το άρθρο 6 παράγραφος 2 της οδηγίας  73/241/ΕΟΚ αντικαθίσταται με το ακόλουθο  κείμενο :    « 2 . Τα προϊόντα του κακάο σε  σκόνη που καθορίζονται στο παράρτημα I  παράγραφος 1 υπό 1.8 ως 1.13 , εφόσον  φέρονται σε συσκευασία καθαρού ατομικού  βάρους ίσου με ή ανώτερου από 50 g και  δεν υπερβαίνουν το ένα kg ,  διατίθενται στο εμπόριο μόνο στα  ακόλουθα ατομικά καθαρά βάρη : 50 g ,  75 g , 125 g , 250 g , 500 g , 750 g  και ενός kg » .   Άρθρο 2   Μέσα σε προθεσμία ενός έτους , που  υπολογίζεται από την κοινοποίηση της  παρούσας οδηγίας , τα Κράτη Μέλη  τροποποιούν , αν χρειάζεται , τις νομοθεσίες τους  για να συμμορφωθούν με την παρούσα οδηγία  και γνωστοποιούν τούτο αμέσως στην Επιτροπή .   Η νομοθεσία μετά την τροποποίησή της  αυτή εφαρμόζεται κατά τρόπο ώστε :    - να επιτρέπεται το εμπόριο των  προϊόντων που είναι σύμφωνα με την  παρούσα οδηγία δύο έτη μετά την  κοινοποίηση ,    - να απαγορεύεται το εμπόριο των  προϊόντων που δεν είναι σύμφωνα με  την παρούσα οδηγία το αργότερο  επτά έτη μετά την κοινοποίηση .   Άρθρο 3   Η παρούσα οδηγία απευθύνεται στα  Κράτη Μέλη .   Έγινε στις Βρυξέλλες , στις 20 Ιουλίου 1976 .   Για το Συμβούλιο   Ο Πρόεδρος   A.P.L.M.M. van der STEE   (1) ΕΕ αριθ. A 280 της 8 . 12 . 1975 , σ. 69 .   (2) ΕΕ αριθ. A 15 της 22 . 1 . 1976 , σ. 7 .   (3) ΕΕ αριθ. N 228 της 16 . 8 . 1973 , σ. 23 .   (4) ΕΕ αριθ. N 64 της 11 . 3 . 1975 , σ. 21 .